[{"text_idx": "#000005", "text": "Cewch gyfle i greu darnau dros dro o gelf amgylcheddol a fydd yn eich helpu chi i feddwl am fyd natur, a\u2019ch lle chi ynddo. Wedi\u2019u hysbrydoli gan artistiaid fel Tim Pugh ac Andy Goldsworthy, bydd gan ddisgyblion y cyfle i ddylunio ac adeiladu darn o gelf, gan ddefnyddio deunyddiau naturiol, deunyddiau a ganfyddwyd o amgylch yr Ardd. Ry\u2019n ni\u2019n annog disgyblion a\u2019u hathrawon i ddod a\u0302\u2019u camera\u0302u, er mwyn cymryd lluniau\u2019r darnau hyn a gwaith celf arall yn yr Ardd."}, {"text_idx": "#000006", "text": "Gan ddefnyddio microsgopeg a dyrannu blodau, archwilio\u2019r prif gamau yng nghylch bywyd planhigion blodeuol, gan gynnwys holl agweddau peillio, ffrwythlonni ac egino. Dilyn tyfiant planhigyn ifanc, trwy\u2019r camau tyfiannol hyd at aeddfedrwydd, cynhyrchu blodau, ffurfio hadau a\u2019u gwasgaru."}, {"text_idx": "#000008", "text": "Archwilio cyd-ddibyniaeth organebau drwy archwilio ein hecosystemau dw\u0302r croyw. Trwy gasglu ac adnabod anifeiliaid dw\u0302r croyw o\u2019n pyllau chwilota, gall disgyblion ddarganfod sut mae anifeiliaid gwahanol yn symud, anadlu a bwydo. Bydd y wybodaeth a gesglir gan ddisgyblion, ynghyd a\u0302\u2019r deunydd a ddarperir gennym ni, yn galluogi dosbathiadau i ddechwelyd i\u2019w hysgolion ac adeiladu cadwyni a gweoedd bwydo, creu pyramidiau ecolegol a diagramau llif syml i ddangos sut mae egni\u2019n cael ei drosglwyddo."}, {"text_idx": "#000009", "text": "Mae\u2019r rhaglen ddwbl hon yn defnyddio cyfuniad o ffactorau abiotig a biotig er mwyn archwilio\u2019r awyr a llygredd dw\u0302r. Bydd disgyblion yn mesur ansawdd dw\u0302r trwy gymryd pH, tymheredd, dargludedd, a darlleniadau 02. Byddan nhw\u2019n dysgu am gennau a chreaduriad di-asgwrn-cefn dw\u0302r croyw fel dangosyddion llygredd."}, {"text_idx": "#000010", "text": "Gan ddefnyddio technegau astudiaethau maes fel samplo cwadradau ar hap, a thrawsrannu, bydd disgyblion yn defnyddio Gwarchodfa Natur Genedlaethol Waun Las i archwilio\u2019r gwahaniaethau mewn amrywiaeth o ddolydd pori organig, i\u2019w cymharu a\u0302 dolydd ewtroffig a ffermir yn ddwys. Gall hwn gynnwys gymhariaeth rhwng ecosystemau daearol a dw\u0302r croyw os oes angen. Cefnogir y wybodaeth a gesglir ar y diwrnod gan ddeunydd cefndirol i chi ei ddefnyddio yn y dosbarth yn eich hysgol."}, {"text_idx": "#000011", "text": "Cynhelir y rahglen hon yn un o\u2019n dosbarthiadau ac ar Warchodfa Natur Genedlaethol a\u2019r fferm weithiol organig, lle caiff disgyblion eu cyflwyno i eiriau allweddol ecoleg, eu dangos sut i samplo a mesur planhigion yn y gwyllt, a sut i adnabod a darganfod arwyddion o anifeiliaid. Bydd disgyblion hefyd yn edrych ar sut mae gwahanol anifeiliaid yn bwydo, a sut y mae popeth byw yn cyd-ddibynnol trwy gadwyni a gweoedd bwydo."}, {"text_idx": "#000014", "text": "Darganfod hanes meddyginiaeth a ro\u0302l bwysig planhigion yn yr hanes hwn. Bydd disgyblion yn darganfod y prif drobwyntiau diwylliannol a gwyddonol, o gyfnod y canol oesoedd i\u2019r cyfnod modern, sydd wedi arwain at iacha\u0301u clefydau, a gwell ddealltwriaeth o\u2019r angen i hyrwyddo iechyd da. Gan ddefnyddio Meddygon Myddfai, Neuadd yr Apothecari a\u2019r Ardd ei hun, archwilio datblygiad meddygaeth drwy\u2019r oesau."}, {"text_idx": "#000016", "text": "Mae\u2019r gweithdy heriol hwn yn archwilio agweddau gwahanol o gynaliadwyedd, y materion y mae angen inni ymrwymo a\u0302 nhw a sut y gallwn ni i gyd wneud gwahaniaeth i\u2019n dyfodol cynaliadwy. Mae\u2019n pwysleisio i ddisgyblion bod eu penderfyniadau nhw\u2019n cyfrif."}, {"text_idx": "#000017", "text": "Technoleg Werdd yn yr Ardd"}, {"text_idx": "#000018", "text": "Caiff disgyblion y cyfle i archwilio ffynonellau egni amgen mae\u2019r Ardd yn defnyddio i leihau ein heffaith ar y Ddaear ac i gymryd rhan mewn arbrofion ymarferol drwy ddefnyddio technolegau amgen i gynhyrchu pw\u0302er. Y byddwn yn rhoi\u2019r her i ddisgyblion i feddwl am y dewision pob dydd y gallent wneud yn yr ysgol a gartref i ymuno a\u0302 ni i geisio byw yn fwy cynaliadwy. Cafodd yr offer sy\u2019n cyflenwi\u2019r rhaglen hon ei brynu gan gyllid o Sefydliad Ffiseg Cymru."}, {"text_idx": "#000020", "text": "Bydd y rhaglen hon yn codi ymwybyddiaeth disgybl am faterion lleol a byd-eang, yn lleol ac yn amgylcheddol, sy\u2019n effeithio\u2019r bwyd ry\u2019n ni\u2019n ei brynu. Gan ddefnyddio casgliadau planhigion economegol yr Ardd, bydd disgyblion yn darganfod ble a sut y mae bwyd yn cael ei gynhyrchu, ac yn cael eu cymell i feddwl am ddewisiadau moesegol ac amgylcheddol sydd ar gael iddynt."}]